CELEX: 62011FN0084
Language: sk
Date: 2011-08-29 00:00:00
Title: Vec F-84/11: Žaloba podaná 29. augusta 2011 — ZZ a i./Súdny dvor

19.11.2011   
            
            
               SK
            
            
               Úradný vestník Európskej únie
            
            
               C 340/42
            
         Žaloba podaná 29. augusta 2011 — ZZ a i./Súdny dvor
   (Vec F-84/11)
   2011/C 340/87
   Jazyk konania: francúzština
   
      Účastníci konania
   
   
      Žalobcovia: ZZ a iní (v zastúpení: D. Abreu Caldas, S. Orlandi, A. Coolen, J.-N. Louis a É. Marchal, advokáti)
   
      Žalovaný: Súdny dvor Európskej únie
   
      Predmet a opis sporu
   
   Zrušenie rozhodnutia, ktorým Súdny dvor zamietol návrh žalobcov o priznanie príspevku za prácu na zmeny stanovený v článku 1 ods. 1 prvej zarážke nariadenia Rady (ESUO, EHS, Euratom) č. 300/76 z 9. februára 1976, ktorým sa stanovujú kategórie úradníkov, ktorí majú nárok na príspevky za prácu na zmeny, podmienky poskytovania príspevkov a ich sadzby (Ú. v. ES L 38, s. 1; Mim. vyd. 01/001, s. 78), a návrh na náhradu škody
   
      Návrhy žalobcov
   
   
               —
            
            
               zrušiť rozhodnutie menovacieho orgánu zo 17. mája 2011, ktorým bola zamietnutá sťažnosť žalobcov zo 17. januára 2011 smerujúca jednak k priznaniu príspevku za prácu na zmeny, ktorý je stanovený v článku 1 nariadenia Rady (ESUO, EHS, Euratom) č. 300/76 z 9. februára 1976, naposledy zmeneného a doplneného nariadením Rady (ES, Euratom) č. 1873/2006 z 11. decembra 2006, a jednak k priznaniu náhrady škody spôsobenej tým, že menovací orgán neodpovedal na ich prvú a opätovnú žiadosť v lehote stanovenej v služobnom poriadku a tým, že vo výslovnej zamietavej odpovedi menovacieho orgánu nebola uvedená možnosť podania opravného prostriedku, čo spôsobilo, že žalobcovia stratili šancu dosiahnuť úspech vo veci v konaní pred súdom,
            
         
               —
            
            
               zaviazať Súdny dvor na zaplatenie každému zo žalobcov sumy vo výške 10 700,76 eura ako náhradu majetkovej ujmy a vo výške 3 000 eur ako náhradu nemajetkovej ujmy,
            
         
               —
            
            
               zaviazať Súdny dvor na náhradu trov konania.